ประกาศมหาวิทยาลัยบูรพาประกาศมหาวิทยาลัยบูรพาเรื่อง ตราเครื่องหมาย สัญลักษณ์ และการใช้ตรา เครื่องหมายสัญลักษณ์ของมหาวิทยาลัยบูรพาพ.ศ. ๒๕๕๖ โดยที่เป็นการสมควรให้มีตรา เครื่องหมาย สัญลักษณ์ และการใช้ตราเครื่องหมาย สัญลักษณ์ของมหาวิทยาลัยบูรพา เพื่อเป็นการเสริมสร้างแรงจูงใจในการปฏิบัติงานของผู้ปฏิบัติงานในมหาวิทยาลัยบูรพาอาศัยอำนาจตามความในมาตรา ๒๑ (๒) และมาตรา ๖๖แห่งพระราชบัญญัติมหาวิทยาลัยบูรพา พ.ศ. ๒๕๕๐ สภามหาวิทยาลัยบูรพาในการประชุมครั้งที่ ๓/๒๕๕๖ เมื่อวันที่ ๑๕ พฤษภาคม พ.ศ. ๒๕๕๖ จึงออกประกาศไว้ดังต่อไปนี้ข้อ ๑ ประกาศนี้เรียกว่าประกาศมหาวิทยาลัยบูรพา เรื่อง ตรา เครื่องหมาย สัญลักษณ์ และการใช้ตราเครื่องหมาย สัญลักษณ์ของมหาวิทยาลัยบูรพา พ.ศ. ๒๕๕๖ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ผู้ปฏิบัติงานในมหาวิทยาลัย หมายความว่าผู้ปฏิบัติงานในมหาวิทยาลัยตามมาตรา ๔ แห่งพระราชบัญญัติมหาวิทยาลัยบูรพา พ.ศ.๒๕๕๐ ซึ่งได้ปฏิบัติงานเต็มเวลาเข็มเครื่องหมาย หมายความว่าเข็มเครื่องหมายของมหาวิทยาลัยบูรพาสำหรับผู้ปฏิบัติงานในมหาวิทยาลัยที่ได้ทำงานในมหาวิทยาลัยติดต่อกันตามระยะเวลาที่กำหนดข้อ ๔ ตราเครื่องหมายตามประกาศนี้แบ่งออกเป็น ๕ ชั้น ตามลำดับ ได้แก่ ชั้น ๓ ชั้น ๒ ชั้น ๑ชั้นพิเศษ และชั้นเกียรติคุณข้อ ๕ ตราเครื่องหมายแต่ละชั้นให้มีรายละเอียดของขนาดและลักษณะแบบตามรูปภาพแนบท้ายประกาศนี้ข้อ ๖ ผู้ที่มีสิทธิใช้หรือประดับตราเครื่องหมายในแต่ละชั้น ได้แก่(๑)ผู้ปฏิบัติงานในมหาวิทยาลัยที่ทำงานในมหาวิทยาลัยติดต่อกันเป็นเวลาไม่น้อยกว่า ๑๐ปี มีสิทธิใช้หรือประดับตรา เครื่องหมายชั้น ๓(๒)ผู้ปฏิบัติงานในมหาวิทยาลัยที่ทำงานในมหาวิทยาลัยติดต่อกันเป็นเวลาไม่น้อยกว่า ๑๕ปี มีสิทธิใช้หรือประดับตรา เครื่องหมายชั้น ๒(๓)ผู้ปฏิบัติงานในมหาวิทยาลัยที่ทำงานในมหาวิทยาลัยติดต่อกันเป็นเวลาไม่น้อยกว่า ๒๐ปี มีสิทธิใช้หรือประดับตรา เครื่องหมายชั้น ๑(๔)ผู้ปฏิบัติงานในมหาวิทยาลัยที่ทำงานในมหาวิทยาลัยติดต่อกันเป็นเวลาไม่น้อยกว่า ๒๕ปี มีสิทธิใช้หรือประดับตรา เครื่องหมายชั้นพิเศษ(๕)ผู้ปฏิบัติงานในมหาวิทยาลัยที่ทำงานในมหาวิทยาลัยติดต่อกันจนครบเกษียณอายุราชการหรือเกษียณอายุการปฏิบัติงานหรือผู้บริหารตามข้อ ๑๒ (๓) ของข้อบังคับมหาวิทยาลัยบูรพาว่าด้วยการบริหารงานบุคคลของมหาวิทยาลัย พ.ศ. ๒๕๕๖ มีสิทธิใช้หรือประดับตราเครื่องหมายชั้นเกียรติคุณ ตามหลักเกณฑ์ที่มหาวิทยาลัยประกาศกำหนดโดยความเห็นชอบของคณะกรรมการบริหารงานบุคคลมหาวิทยาลัยบูรพาข้อ ๗การนับระยะเวลาในการทำงานเป็นปีให้นับตามปีปฏิทินและให้นับระยะเวลาเริ่มต้น ดังนี้กรณีเป็นข้าราชการให้เริ่มนับตั้งแต่วันที่มีคำสั่งบรรจุและแต่งตั้งเข้ารับราชการหรือโอนย้ายมารับราชการที่วิทยาลัยวิชาการศึกษา บางแสน มหาวิทยาลัยศรีนครินทรวิโรฒวิทยาเขตบางแสน หรือมหาวิทยาลัยบูรพา แล้วแต่กรณีกรณีเป็นลูกจ้างประจำให้เริ่มนับตั้งแต่วันที่มีคำสั่งบรรจุและแต่งตั้งเข้ารับราชการหรือโอนย้ายมารับราชการที่วิทยาลัยวิชาการศึกษา บางแสน มหาวิทยาลัยศรีนครินทรวิโรฒวิทยาเขตบางแสน หรือมหาวิทยาลัยบูรพา แล้วแต่กรณีกรณีเป็นพนักงานมหาวิทยาลัยหรือลูกจ้างให้เริ่มนับตั้งแต่วันที่มีคำสั่งบรรจุและแต่งตั้งเข้าทำงานที่วิทยาลัยวิชาการศึกษาบางแสน มหาวิทยาลัยศรีนครินทรวิโรฒ วิทยาเขตบางแสน หรือมหาวิทยาลัยบูรพาแล้วแต่กรณีกรณีเป็นพนักงานมหาวิทยาลัยประเภทผู้บริหาร ตามข้อ ๑๒ (๓)ของข้อบังคับมหาวิทยาลัยบูรพา ว่าด้วยการบริหารงานบุคคลของมหาวิทยาลัย พ.ศ. ๒๕๕๖การนับระยะเวลาการปฏิบัติงานในมหาวิทยาลัยให้เป็นไปตามที่มหาวิทยาลัยประกาศกำหนดโดยความเห็นชอบของคณะกรรมการบริหารงานบุคคลมหาวิทยาลัยบูรพาข้อ ๘การใช้หรือประดับตรา เครื่องหมายบนเครื่องแต่งกายปกติขาว หรือชุดสากลนิยมหรือชุดไทยพระราชทาน ให้ใช้หรือประดับในที่ที่เหมาะสมข้อ ๙ ให้มหาวิทยาลัยสำรวจรายชื่อผู้ที่มีสิทธิจะได้รับตราเครื่องหมายตามข้อ ๖ และจัดทำตรา เครื่องหมาย เพื่อมอบให้แก่ผู้มีสิทธินั้นทุกปีตามวันและเวลาที่มหาวิทยาลัยกำหนดโดยจัดทำเป็นประกาศมหาวิทยาลัยกำหนดรายชื่อผู้มีสิทธิได้รับตราเครื่องหมายตามข้อ ๖ ผู้มีสิทธิที่มีระยะเวลาการทำงานติดต่อกันที่พึงจะได้รับตราเครื่องหมายตามข้อ ๖ ในแต่ละชั้น ให้มหาวิทยาลัยมอบตราเครื่องหมายในทุกระดับชั้นแก่ผู้ที่มีสิทธิได้รับตรา เครื่องหมายด้วยข้อ ๑๐ผู้ที่มีสิทธิใช้หรือประดับตรา เครื่องหมายตามประกาศนี้แล้วให้มีสิทธิใช้หรือประดับตรา เครื่องหมายต่อไปข้อ ๑๑ ผู้ที่ได้รับตราเครื่องหมายชั้นใดไปแล้ว ไม่มีสิทธิได้รับตรา เครื่องหมายในชั้นนั้นอีกข้อ ๑๒ให้อธิการบดีเป็นผู้รักษาการตามประกาศนี้กรณีที่มีปัญหาในการปฏิบัติตามประกาศนี้ ให้อธิการบดีมีอำนาจสั่งการให้ปฏิบัติตามที่เห็นสมควรและถือเป็นที่สุดประกาศณ วันที่ ๑๕ พฤษภาคม พ.ศ. ๒๕๕๖ศาสตราจารย์เกษม สุวรรณกุลนายกสภามหาวิทยาลัยบูรพา[เอกสารแนบท้าย]๑. รายละเอียดขนาดและลักษณะแบบรูปภาพตรา เครื่องหมายมหาวิทยาลัยบูรพาแนบท้ายประกาศมหาวิทยาลัยบูรพา เรื่อง ตรา เครื่องหมาย สัญลักษณ์ และการใช้ตราเครื่องหมาย สัญลักษณ์ของมหาวิทยาลัยบูรพา พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๗ มิถุนายน๒๕๕๖ปณตภร/ผู้ตรวจ๑ กรกฎาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๗๕ ง/หน้า ๑๖/๒๔ มิถุนายน ๒๕๕๖